**Braille-neuvottelukunnan kokous 1/2019**  
Aika: keskiviikko 6.2.2019 klo 10.00  
Paikka: Celia, kokoushuone Cely, Marjaniementie 74, Helsinki

Läsnä: Eeva-Liisa Koskinen  
Essi Aura  
Lauri Kannas  
Riitta Korhonen  
Tuija Piili-Jokinen  
Antti Raike  
Maria Rutenberg  
Marjo Kauttonen (sihteeri)

Poissa: Tessa Bamberg ja Teemu Kuusisto

**PÖYTÄKIRJA**

1. Kokouksen avaus ja päätösvaltaisuus

Puheenjohtaja avasi kokouksen klo 10.10. Kokous todettiin päätösvaltaiseksi.

1. Edellisen kokouksen pöytäkirjan (5.12.2018) hyväksyminen

Pöytäkirja kokouksesta 5.12.2018 hyväksyttiin.

1. Vuoden 2018 toimintakertomus

Ei lisättävää toimintakertomukseen.

1. Vuoden 2019 toimintasuunnitelma

Tehtiin suunnitelmaan joitakin päivityksiä ja täsmennyksiä ja todettiin, että tämän vuoden yksi suurimmista ponnistuksista on pohjoismaisen kokouksen järjestäminen lokakuussa.

1. Pohjoismainen kokous Suomessa: valmistelujen aloittaminen

Pohjoismainen kokous pidetään Helsingissä 9.-10. lokakuuta. Sihteeri on laittanut alustavan kutsun pohjoismaisille kollegoille yhteispohjoismaisen sähköpostilistan kautta.

Neuvottelukunta kokoontuu maaliskuussa ideoimaan kokouksen sisältöä, ja vastuualueet jaetaan sen jälkeen. Maaliskuun kokoukseen mennessä jokainen jäsen pohtii oman yhteisönsä kanssa sopivia aiheita ja henkilöitä puhumaan. Kokouksen tulevia aiheita tulevat todennäköisesti olemaan ainakin matematiikka, ohjelmoinnin opetus ja oppimateriaalien esittely.

1. Neuvottelukunnalle osoitetut matka-anomukset sekä raportointipohja

Essi Aura on anonut neuvottelukunnalta avustusta matematiikan konferenssiin Pariisissa, http://www.icevi-europe.org/teaching-teacher-training.php. Kustannusarvio 875 euroa. Konferenssi liittyy kiinteästi Essi Auran erikoisosaamisalueeseen, ja konferenssissa voi myös levittää tietoa matemaattisista merkinnöistä. Neuvottelukunta päätti myöntää avustuksen.

Sihteeri viimeistelee matkaraportointipohjan.

1. Pisteopetteluaineisto aikuisina sokeutuville: tilannekatsaus

Aikuisena sokeutuvien pisteopetteluaineistoa varten koottu työryhmä kokoontuu vielä keväällä. Tällä hetkellä menossa on lukemistojen tekstien muokkausvaihe. Tavoitteena on saada lukemistot valmiiksi kevään aikana, jotta niitä ehtii markkinoida ennen kesää.

1. Matemaattiset merkinnät: tilannekatsaus

Teemu Kuusisto ei ollut kokouksessa paikalla. Essi Aura kertoi tutustuneensa Teemun kehittämiin matemaattisiin merkintöihin ja kertoi niistä arvionsa. Yksi vaihtoehto on kehittää merkintöjä niin, että ne otettaisiin käyttöön siinä vaiheessa, kun oppilas alkaa käyttää tietokonetta, tai esimerkiksi yläasteelle siirryttäessä.

Matemaattisissa merkinnöissä nähtiin paljon potentiaalia. Essi ottaa yhteyttä Teemuun ja pohtii, miten asiassa voitaisiin tehdä enemmän yhteistyötä, ja miten Teemun merkintöjen eteen tekemää asiantuntijatyötä voitaisiin parhaiten tuoda esiin myös kansainvälisellä rintamalla.

1. Foneettiset merkinnät: tilannekatsaus

Hannele Wilkman ei ole vielä ottanut yhteyttä fonetiikan laitokseen. Neuvottelukunta jää odottamaan lisätietoa asiasta.

1. Muut asiat

Saavutettavuusdirektiivin kansallinen lainsäädäntö, laki digitaalisten palvelujen tarjoamisesta, on tulossa voimaan. Laki vaatii, että julkisten toimijoiden, kuten oppilaitosten, verkkopalvelujen tulee olla saavutettavia. Uusien, 23.9.2018 jälkeen julkaistujen verkkopalvelujen on noudatettava saavutettavuusvaatimuksia viimeistään 23.9.2019 alkaen. Vanhojen, ennen 23.9.2018 julkaistujen verkkopalvelujen, kohdalla vaatimukset ovat voimassa 23.9.2020 alkaen.

Direktiivissa mainitaan palveluntarjoajia koskeva kohtuuton rasite, jonka nojalla palveluntarjoajan ei tarvitse täyttää direktiivin vaatimuksia. Se, mikä on kohtuuton rasite, tulee olemaan pitkälti tapauskohtaista. Kohtuuttomaan rasitteeseen ei voi vedota koko palvelun osalta, vaan vain joidenkin osien kohdalta, eikä kohtuuttomaan rasitteeseen voi vedota loputtomasti.

Braille-neuvottelukunta on kiinnostunut siitä, mitä toimenpiteitä tullaan tekemään sen eteen, että nettisivuja voi lukea näkövammaisten käyttämien apuvälineiden avulla. Neuvottelukunta on kiinnostunut kohtuuttoman rasitteen käsitteestä ja sen tulevasta käyttämisestä ja soveltamisesta, ja seuraa aktiivisesti direktiivin toteutumista.

Muistutettiin Microsoftin ja Applen yhteistyönä kehittämästä standardista koskien pistenäyttöjä: https://blogs.microsoft.com/on-the-issues/2018/05/31/technology-sector-collaborates-to-develop-hid-standard-for-braille-displays/

Aalto-yliopistolla on 15. huhtikuuta maksuton tilaisuus esteettömästä opiskelusta korkeakoulussa. Tilaisuuteen mahtuu 90 henkilöä, lisätietoja voi kysyä Paula Pietilältä, paula.[pietilä@utu.fi](mailto:pietilä@utu.fi). Aalto-yliopistolla on toimivat yhteydet Lundin yliopistoon, ja yhtenä pohjoismaisen yhteistyön tavoitteena on saada vammaisille opiskelijoille toimiva Erasmus-vaihto-ohjelma.

Aalto-yliopistossa järjestetään kesäkuun 10. päivä klo 13-16 saavutettavuusdirektiiviin liittyvä työpaja, jossa on mukana Etelä-Suomen aluehallintoviraston saavutettavuustiimi. Työpajan tavoitteena on mm. löytää teknisiä ratkaisuja saavutettavuuteen.

Universal Design tulossa 15.-17.6.2020 Aalto-yliopistolla. Sopivia aiheita ohjelmaan voi tarjota syksyn aikana. Yhdeksi potentiaaliseksi aiheeksi mainittiin matemaattiset merkinnät.

Johannes Kepler Universität Linzissä on erikoistunut näkövammaisten opiskelijoiden kouluttamiseen, hyvä yhteyshenkilö yliopistossa on Klaus Miesenberger.

Suomen suurin digitaalisen koulutuksen ja oppimisen tapahtuma, ITK-konferenssi Aulangolla 20.-22.3.2019. Tapahtuman ohjelma on julkaistu ja ilmoittautuminen on käynnissä.

Kielikellon numerossa 4/2018 ilmestyi Virpi Jylhän artikkeli Saaavutettavuusmyllerrystä, joka on hyvä ja yleistajuinen katsaus saavutettavuudesta. Juttu oli yksi loppuvuoden luetuimmista Kielikellon jutuista. https://www.kielikello.fi/-/saavutettavuusmyllerrysta

1. Seuraava kokous

Seuraava kokous torstaina 21.3. klo 14.00 Celiassa

1. Kokouksen päättäminen

Puheenjohtaja päätti kokouksen klo 12.10